Blended learning
A blended learning egy újabb oktatási forma, amelyben az internet és a digitális média nyújtotta lehetőségeket és a hagyományos tantermi oktatás módszereit együttesen használják. A tananyag elsajátítása közben az oktató ellenőrző és segítő szerepe megmarad: ebben a modellben fontos szerepet kap a személyes kontaktus, az órák megadott helyén és idején való személyes részvétel, míg az online tér tanulástámogató felületein keresztül a diákok szintén kapcsolatba léphetnek a tanárokkal és egymással is. A blended learning online aspektusában a diákok a tananyaghoz kötődően készíthetnek projekteket, podcasteket, szócikkeket és blogokat, valamint a határidős beadandóikat is erre a felületre tölthetik fel.

A blended learning modelljei 

A blended learning-et magyarra 'vegyes-', vagy 'kombinált oktatásnak' fordíthatnánk, amely lényegében az e-learning adta lehetőségek és a hagyományos tantermi oktatás kombinációja. Mivel a blended learning egy friss oktatási forma, ezért a szakirodalom több fajta módon értelmezi a terminust. Alapvetően hat nagyobb oktatási modellbe lehet sorolni:
 Face-to-face driver – Ebben a módszerben az oktató adja az instrukciókat, amelyeket digitális eszközökkel egészít ki. 
 Rotation – A diákokat előre meghatározott kerettanterv szerint rotálják az online tanulmányok és a személyes tantermi tanulás között.
 Flex – A tananyag nagy részét az oktatók online biztosítják a hallgatók számára, ebben a módszerben az oktató inkább csak tanácsot ad, vagy mentorál.
 Labs – Minden tananyagot online platformon bocsátanak a hallgatók számára, azonban ezt egy meghatározott helyszínen (pl.: iskola, képzési helyi, vagy munkahely) kell végezniük. A hallgatók ebben a modellben általában a helyszínen hagyományos tantermi oktatásban is részt vesznek. 
 Self-blend – A hallgatóknak lehetőségük van a hagyományos keretek között zajló tanulmányaikat online térben történő kurzusokkal is elmélyíteni.
 Online driver – A diákok az egész kurzust online platform segítségével végzik el, míg az oktatók csak ellenőrző szerepet kapnak. Mind a tananyag, mind a tanítás az online térben zajlik, a személyes konzultációk vagy előre tervezettek, vagy csak akkor iktatják be ezeket, ha szükségesnek érzik.

A blended learning előnyei 

A kombinált oktatás egy hatékony oktatási forma, amelyben nagy hangsúlyt kap mind a közösségi oktatás, mind az egyéni tanulás. A hallgatók fejlődését az oktató felügyeli, igény esetén beavatkozva abba. A személyes konzultációk révén a személyre szabott tanulás is elérhető a modellben. A hallgatók egyaránt szocializálódhatnak személyesen a tantermi órák és az oktatási intézmény keretein belül, valamint az online térben, ahol közösen dolgozhatnak, kommentálhatják egymás munkáját stb. Az egyéni fejlődés szempontjából is hatékony tanulási forma a blended learning, ugyanis mindazok számára jó alternatíva lehet, akik az egyéni, vagy a közösségi tanulást részesítik előnyben. Az oktató szempontjából világos keretekkel működtethető a metódus, amely mind a hallgatók, mind a saját maga számára jól átlátható és fejleszthető. A kombinált oktatás online aspektusának nagy előnye, hogy az oktatóknak és a hallgatóknak nem kell egymás idejéhez igazodniuk.

A blended learning hátrányai 

A kombinált oktatás hátrányai között érdemes megemlíteni, hogy ez a módszer erősen függ a fenntartó intézmény – és esetenként a hallgatók – technikai ellátottságától. Ezeknek az IKT eszközöknek és a kapcsolódó tudás hiányában egyelőre globálisan nem mindenhol alkalmazható. A hallgatók számára nem feltétlen vonzó az online kurzusvideók nézése: ahogyan egy tanulmány erre rá is mutat, csak a diákok közel 40%-a ülte végig az oktatási anyagokat képező filmeket. Az intézmény szempontjából idő-, és pénzigényes egy jól működő blended learning rendszer felállítása. Profitorientált intézményeknél ezeket a megnövekedett költségeket a tandíjban a hallgatókra hárítják, akik számára a magasabb költség nem vonzó.

Hol alkalmazható a vegyes oktatás? 

A kombinált oktatás egyaránt alkalmazható közép- és felsőfokú oktatási intézményekben, a vállalati szférában (továbbképzés és tréningek), illetve nyelviskolákban, vagy akár autósiskolákban is.

Jegyzetek

Irodalom 

Oktatási formák
A blended learning egy újabb oktatási forma , amelyben az internet és a digitális média nyújtotta lehetőségeket és a hagyományos tantermi oktatás módszereit együttesen használják . A tananyag elsajátítása közben az oktató ellenőrző és segítő szerepe megmarad : ebben a modellben fontos szerepet kap a személyes kontaktus , az órák megadott helyén és idején való személyes részvétel , míg az online tér tanulástámogató felületein keresztül a diákok szintén kapcsolatba léphetnek a tanárokkal és egymással is . A blended learning online aspektusában a diákok a tananyaghoz kötődően készíthetnek projekteket , podcasteket , szócikkeket és blogokat , valamint a határidős beadandóikat is erre a felületre tölthetik fel . A blended learning modelljei A blended learning-et magyarra 'vegyes-' , vagy 'kombinált oktatásnak' fordíthatnánk , amely lényegében az e-learning adta lehetőségek és a hagyományos tantermi oktatás kombinációja . Mivel a blended learning egy friss oktatási forma , ezért a szakirodalom több fajta módon értelmezi a terminust . Alapvetően hat nagyobb oktatási modellbe lehet sorolni : Face-to-face driver – Ebben a módszerben az oktató adja az instrukciókat , amelyeket digitális eszközökkel egészít ki . Rotation – A diákokat előre meghatározott kerettanterv szerint rotálják az online tanulmányok és a személyes tantermi tanulás között . Flex – A tananyag nagy részét az oktatók online biztosítják a hallgatók számára , ebben a módszerben az oktató inkább csak tanácsot ad , vagy mentorál . Labs – Minden tananyagot online platformon bocsátanak a hallgatók számára , azonban ezt egy meghatározott helyszínen ( pl . : iskola , képzési helyi , vagy munkahely ) kell végezniük . A hallgatók ebben a modellben általában a helyszínen hagyományos tantermi oktatásban is részt vesznek . Self-blend – A hallgatóknak lehetőségük van a hagyományos keretek között zajló tanulmányaikat online térben történő kurzusokkal is elmélyíteni . Online driver – A diákok az egész kurzust online platform segítségével végzik el , míg az oktatók csak ellenőrző szerepet kapnak . Mind a tananyag , mind a tanítás az online térben zajlik , a személyes konzultációk vagy előre tervezettek , vagy csak akkor iktatják be ezeket , ha szükségesnek érzik . A blended learning előnyei A kombinált oktatás egy hatékony oktatási forma , amelyben nagy hangsúlyt kap mind a közösségi oktatás , mind az egyéni tanulás . A hallgatók fejlődését az oktató felügyeli , igény esetén beavatkozva abba . A személyes konzultációk révén a személyre szabott tanulás is elérhető a modellben . A hallgatók egyaránt szocializálódhatnak személyesen a tantermi órák és az oktatási intézmény keretein belül , valamint az online térben , ahol közösen dolgozhatnak , kommentálhatják egymás munkáját stb . Az egyéni fejlődés szempontjából is hatékony tanulási forma a blended learning , ugyanis mindazok számára jó alternatíva lehet , akik az egyéni , vagy a közösségi tanulást részesítik előnyben . Az oktató szempontjából világos keretekkel működtethető a metódus , amely mind a hallgatók , mind a saját maga számára jól átlátható és fejleszthető . A kombinált oktatás online aspektusának nagy előnye , hogy az oktatóknak és a hallgatóknak nem kell egymás idejéhez igazodniuk . A blended learning hátrányai A kombinált oktatás hátrányai között érdemes megemlíteni , hogy ez a módszer erősen függ a fenntartó intézmény – és esetenként a hallgatók – technikai ellátottságától . Ezeknek az IKT eszközöknek és a kapcsolódó tudás hiányában egyelőre globálisan nem mindenhol alkalmazható . A hallgatók számára nem feltétlen vonzó az online kurzusvideók nézése : ahogyan egy tanulmány erre rá is mutat , csak a diákok közel-a ülte végig az oktatási anyagokat képező filmeket . Az intézmény szempontjából idő- , és pénzigényes egy jól működő blended learning rendszer felállítása . Profitorientált intézményeknél ezeket a megnövekedett költségeket a tandíjban a hallgatókra hárítják , akik számára a magasabb költség nem vonzó . Hol alkalmazható a vegyes oktatás ? A kombinált oktatás egyaránt alkalmazható közép- és felsőfokú oktatási intézményekben , a vállalati szférában ( továbbképzés és tréningek ) , illetve nyelviskolákban , vagy akár autósiskolákban is . Jegyzetek Irodalom Oktatási formák